**Obrazloženje**

**nacrta Odluke o** **korištenju društvenih domova i prostora,**

**te inventara u vlasništvu Općine Sirač**

Zakonska osnova za donošenje ove Odluke sadržana je u članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17, 98/19, 144/20) i članku 32. Statuta Općine Sirač (»Županijski glasnik Bjelovarsko-bilogorske županije«, broj 19/09, 06/10, 03/13, 01/18, 03/21).

Donošenjem ove Odluke uređuje se način i uvjeti davanja na korištenje društvenih domova i pojedinih prostora, te inventara u vlasništvu Općine Sirač, a koji se nalaze na području Općine Sirač, naknada za korištenje, obveze korisnika, te ostale odredbe vezano uz korištenje.

Važeći Cjenik komunalnih i ostalih usluga na području Općine Sirač potrebno je izmijeniti iz razloga što je Javna ustanova za obavljanje komunalnih djelatnosti "Komus Sirač" preuzela obavljanje većeg dijela komunalnih usluga, te obzirom da se od 01. siječnja 2023. godine uvodi nova valuta.

Odluka o korištenju društvenih domova i prostora, te inventara u vlasništvu Općine Sirač predstavlja opći akt koji se sukladno Zakonu o pravu na pristup informacijama (»Narodne novine«, broj 25/13, 85/15, 69/22) donosi i usvaja na način propisan člankom 11. istoga Zakona. Spomenuti članak propisuje da su jedinice lokalne i područne (regionalne) samouprave dužne provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interese građana i pravnih osoba.

Savjetovanje s javnošću započet će internetskom objavom nacrta Odluke o korištenju društvenih domova i prostora, te inventara u vlasništvu Općine Sirač na službenim web stranicama Općine Sirač [www.sirac.hr](http://www.sirac.hr).

Nakon provedenog savjetovanja s javnošću, izrade izvješća o provedenom savjetovanju sa zainteresiranom javnošću, te prihvaćanja ili odbijanja prijedloga i mišljenja, nacrt Odluke o korištenju društvenih domova i prostora, te inventara u vlasništvu Općine Sirač uputit će se na donošenje Općinskom vijeću Općine Sirač.